Søren Kjeldsen måtte efter en ærgerlig afslutning på anden runde sande, at den delte førsteplads ved BMW Asian Open muligvis blot er til låns. Efter tre birdies sluttede Søren Kjeldsen af med en double bogey og en bogey, før han spillede det sidste hul i par og dermed sluttede Kjeldsen runden i 72 slag. Det rakte til en delt førsteplads ved European Tour-turneringen i fem slag under, men flere spillere mangler at gå deres anden runde færdig fredag, før danskerens endelige placering før weekendens afsluttende runder kendes. /Ritzau/

Referat:
Søren Kjeldsen gik sin anden runde i par efter en ærgerlig afslutning, hvilket foreløbigt rækker til en delt førsteplads i Shanghai.